РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №11
от извънредно заседание на Комисия ”Публична комуникация” на ВСС,
проведено на 12.12.2012 г.

Днес, 12.12.2012 г. (сряда) от 13,30 часа, в заседателната зала на Висшия съдебен съвет, ул. „Екзарх Йосиф” №12, се проведе извънредно заседание на комисия “Публична комуникация” в състав:

ПРЕДСЕДАТЕЛ:	Магдалена Лазарова 
ЧЛЕНОВЕ:		Соня Найденова
Даниела Костова
Каролина Неделчева - отсъства
Калин Калпакчиев - отсъства

На заседанието на комисията присъстваха: Латинка Светозарова - директор на дирекция "Публична комуникация и протокол", и Светла Иванова – началник-отдел ”Връзки с обществеността”. 

1. ОТНОСНО: Обобщена информация относно постъпилите документи от професионални и неправителствени организации за участие в Гражданския съвет към ВСС. 
Приложения: 
1. Заявления за участие в Гражданския съвет на ВСС;
2. Проект на Правила за действие на Гражданския съвет от професионални и неправителствени организации  към ВСС;
3. Проект на решение на Комисия „Публична комуникация”;
4. Проект на решение на Висшия съдебен съвет. 

КОМИСИЯ „ПУБЛИЧНА КОМУНИКАЦИЯ”
РЕШИ:

1. 1. Да се внесе на заседанието на ВСС на 13.12.2012 г. допълнителна точка, озаглавена „Обсъждане на постъпилите документи от професионални и неправителствени организации за участие в Гражданския съвет към ВСС”       
1. 2. Предлага на Висшия съдебен съвет следния проект на решение по допълнителната точка по т.1:
1. 3. В състава на Гражданския съвет към ВСС да бъдат включени всички професионални и неправителствени организации, подали документи за участие и отговарящи на зададените критерии, а именно:
- Сдружение “Програма за развитие на съдебната система”;
- Национално сдружение на съдебните служители;
- Асоциация на прокурорите в България;
- Съюз на съдиите в България;
- Камара на следователите в България;
- Българска съдийска асоциация;
- Център на НПО в Разград;
- Институт за модерна политика;
- Фондация „Институт Отворено общество – София”;
- Български хелзинкски комитет;
- Български институт за правни инициативи;
- Фондация „Български адвокати за правата на човека”;
- Сдружение „Институт за развитие на публичната среда”;
- Асоциация „Форум”;
- Съюз на юристите в България;
1. 4. На електронните адреси от регистрационните форми на всички организации по т. 2.1 да бъде изпратен одобреният с решение на ВСС по протокол № 51/29.11.2012 г. проект на Правила за действие на Гражданския съвет от професионални и неправителствени организации към ВСС за становище до 21.12.2012 г.
1. 5. Постъпилите становища по т. 2.2 да бъдат внесени на първото заседание на Гражданския съвет към ВСС.
1. 6. Първото заседание на Гражданският съвет да се състои на 14.01.2012 г. от 10,00 ч. в Залата за журналисти в сградата на Висшия съдебен съвет при следния дневен ред:
І. Конституиране на Гражданския съвет от професионални и неправителствени организации към ВСС.
ІІ. Създаване на работна група, състояща се от 3-ма представители, излъчени от включените в Гражданския съвет организации и 3-ма членове на ВСС, която да изготви окончателен вариант на Правилата за действие на Гражданския съвет от професионални и неправителствени организации към ВСС.
1. 7. За организациите, които са подали документи за участие, но не са посочили конкретни данни за реализирана дейност в областта на правораздаването и съдебната система, а именно: Сдружение “България на гражданите”, фондация “Евеста” и Сдружение за оптимизиране на правосъдието и администрацията, да се определи срок до 20.12.2012 г. за предоставяне на допълнителни данни в писмен вид в деловодството на Висшия съдебен съвет в София, ул. „Екзарх Йосиф” 12, за конкретно извършени дейности в областта на правораздаването и съдебната система. В случай, че в този срок не постъпят нови данни или постъпилите такива отново не отговарят на зададения експертен профил в регистрационната форма, тези организации ще се считат за неодобрени за участие в Гражданския съвет към ВСС. Решението на Висшия съдебен съвет да се изпрати на трите организации на посочените от тях в регистрационните форми електронни адреси. 

ПРЕДСЕДАТЕЛ 
НА КОМИСИЯТА: (П)
МАГДАЛЕНА ЛАЗАРОВА